የረመዳን ጾም  ዛሬ ተጀመረ
1 ሺህ 439ኛው የረመዳን ጾም ዛሬ መጀመሩን የኢትዮጵያ እስልምና ጉዳዮች ጠቅላይ  ምክር አስታወቀ ።የምክር ቤቱ ፕሬዚዳንት ሼህ መሃመድ አሚን ጀማል ዑመር ለዋልታ እንደገለጹት  በጉጉት ሲጠበቅ የነበረው የረመዳን ከሪም ጾም  በዛሬው  ዕለት  ተጀምሯል ብለዋል ።የረመዳን ወር ጨዋነት ፣ አውነተኝነትና መልካም ስነ ምግባር የሚታይበትና ትምህርት  የሚሠጥበት  ወር  መሆኑን  ሼህ መሐመድ አመልክተዋል  ።ህዝበ ሙስሊሙ በረመዳን ጾም ለአገር  አንድነት ፣ ሰላምና ዕድገት ተግቶ  መፀለይ እንዳለበት  ሼክ መሐመድ  መልዕክት  አስተላልፈዋል።ሙስሊሙ ማህበረሰብም ይህን ቅዱስ እና ታላቅ የጾም ወቅት፥ ሰደቃ በማብዛት፣ የታመሙትን በመጠየቅና ከተቸገረው  ሰው በመርዳት   ሀይማኖታዊ ግዴታውንና እንዲሁም ማህበራዊ  እንዲወጣም ሼህ መሐመድ  ጥሪ አቅርበዋል።